《游金陵清凉寺和杨恒叔韵》
明代·陈恩

奇形幻出石城间，到此令人却忘还。玉树无声红粉尽，招提如在老僧閒。

后先忧乐形偏切，今古兴亡意独关。和就新诗聊寄枕，满天风雨送青山。

作者简介：陈恩，字宏济。东莞人。英弼孙。明孝宗弘治二年（一四八九）举人，初授福建南安训导，以课最擢大理寺司务，历户部员外郎中，寻擢云南广南知府，未几卒于任。明嘉靖《广东通志》卷六二、清道光《广东通志》卷二七六有传。